**PIEGĀDES LĪGUMS Nr.\_\_\_\_\_\_\_\_\_**

Valmierā, *Datums skatāms laika zīmogā*

**“VALMIERAS VESELĪBAS CENTRS” SIA**, reģistrācijas Nr.44103011615 juridiskā adrese: Diakonāta iela 6, Valmiera, Valmieras nov., LV-4201 (turpmāk - Pasūtītājs), kuru pārstāv tās valdes priekšsēdētāja Inese Zeitmane, kura rīkojas uz Statūtu pamata un

\_\_\_\_\_\_ “\_\_\_\_\_\_\_\_\_\_\_\_”, reģistrācijas Nr., juridiskā adrese: ---------------------------- valdes \_--------------------- personā, (turpmāk – Piegādātājs), kopā un katrs atsevišķi saukti “Puses”, apzinādamies savas darbības juridisko nozīmi un sekas, kā arī būdamas neviena nepiespiestas, darbojoties bez maldiem, viltus un spaidiem:

* pamatojoties uz iepirkuma procedūras “**ULTRASONOGRĀFIJAS IEKĀRTAS IEGĀDE**”, (turpmāk– **Iepirkuma procedūra**) rezultātiem un saskaņā ar Piegādātāja iesniegto tehnisko un finanšu piedāvājumu Iepirkuma procedūrā (turpmāk – **Piedāvājums**):
* vadoties no Latvijas Republikas spēkā esošajiem normatīvajiem aktiem;
* saskaņā ar Eiropas Reģionālās attīstības fonda Nr. **4.1.1.1/4/25/I/001** nosacījumiem;

noslēdz savā starpā šo līgumu, turpmāk tekstā “Līgums”, par sekojošo:

1. **Līguma priekšmets**
	1. Piegādātājs piegādā Pasūtītājam un Pasūtītājs apmaksā ultrasonogrāfijas iekārtu atbilstoši Līgumam un tā pielikumiem, tajā skaitā Piegādātāja iesniegtajam Tehniskajam un Finanšu piedāvājumam (Līguma 1.pielikums) (turpmāk – Iekārta). Līguma priekšmeta ietvaros Piegādātājs tajā skaitā nodrošina Iekārtas piegādi, uzstādīšanu un nodošanu ekspluatācijā, lietotāju apmācību, Iekārtas garantijas laika servisu un ražotāja noteikto apkopi, kā arī nodrošina pēc-garantijas perioda pilna servisa pakalpojumus.
	2. Iekārtas piegāde tiek veikta pušu saskaņotajā termiņā bet ne ilgāk kā 12 (divpadsmit) nedēļu laikā no līguma parakstīšanas dienas.
	3. Piegādātājs apņemas, uzstādot Iekārtu, apmācīt Pasūtītāja personālu rīkoties ar to (ja nepieciešams) Pasūtītāja norādītajā pakalpojumu sniegšanas adresē.
2. **Līguma summa un norēķinu kārtība**
	1. Iekārtas cena tiek norādīta *eiro* saskaņā ar Iekārtas finanšu piedāvājumu - Līguma 1.pielikums.
	2. Kopēja piedāvājuma cenā ir iekļauts pievienotās vērtības nodoklis, turpmāk – PVN, kā arī visi Piegādātāja izdevumi, kas tam rodas saistībā ar Līguma izpildi, tajā skaitā, izdevumi, kas rodas Piegādātājam saistībā ar Iekārtas ievešanu Latvijas Republikā, tās piegādi uz Pasūtītāja adresi, kas norādīta Līgumā, uzstādīšanu, ņemot vērā Iekārtas tehniskās prasības, Iekārtas nodošanu ekspluatācijā, tajā skaitā Iekārtas pieslēgšanu Pasūtītāja informācijas sistēmā, garantijas apkalpošanu.
	3. Iekārtas cena nevar tikt palielināta visā Līguma darbības laikā.
	4. Līguma kopējā summa bez PVN ir ***eiro \_\_\_\_\_\_\_\_\_\_\_\_,00* .** (\_\_\_\_\_\_\_\_\_\_\_\_\_\_\_\_\_ eiro 00 centi), **PVN 21 % ir *eiro* \_\_\_\_\_\_\_\_** ( \_\_\_\_\_\_\_\_\_\_\_\_\_\_\_\_\_\_\_\_\_ eiro centi), kopā **Līguma summa ir *eiro* \_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_ eiro centi).
	5. Pasūtītājs maksā Piegādātājam par Iekārtu pa daļām šādā kārtībā – Pasūtītājs 10 (desmit ) darba dienu laikā pēc līguma noslēgšanas un saņemot no Piegādātāja rēķinu maksā Piegādātājam avansu **20%** apmērā no kopējās līguma summas un Iekārtas atlikušo vērtību 80% (astoņdesmit procentu) apmērā, Pasūtītājs maksā Piegādātājam, pārskaitot uz Piegādātāja norādīto bankas kontu 30 (trīsdesmit) dienu laikā pēc nodošanas-pieņemšanas akta (*Līguma 2.pielikuma forma*) parakstīšanas un rēķina saņemšanas.
	6. Par Iekārtas apmaksas dienu tiek uzskatīta diena, kad Pasūtītājs ir pārskaitījis naudu uz Piegādātāja bankas kontu, ko apliecina attiecīgais maksājuma uzdevums.
	7. Risku par Līgumā neparedzētām piegādēm, darbiem un pakalpojumiem, kas nepieciešami Līguma pilnīgai izpildei (turpmāk – neparedzēti darbi), uzņemas Piegādātājs.
	8. Ievērojot Līguma 2.7.punktā noteikto, ja risku par Līgumā neparedzētajiem darbiem uzņēmies Piegādātājs, neparedzētu darbu izpilde negroza Līguma summu un pasūtītās Iekārtas piegādes termiņus.
	9. Pasūtītājs neuzņemas valūtas kursa svārstību risku, līdz ar to šo risku uzņemas Piegādātājs.
3. **Līguma izpildes termiņš un Iekārtas pieņemšanas kārtība**
	1. Līgums stājas spēkā, kad Puses to ir abpusēji parakstījušas un darbojas līdz saistību pilnīgai izpildei, ievērojot Līguma noteikumus.
	2. Iekārtas piegādes termiņi:
		1. Iekārtas maksimālais piegādes un uzstādīšanas laiks ir 12 nedēļas no Līguma parakstīšanas dienas.
	3. Ne vēlāk kā 10 (desmit) dienu laikā pēc Iekārtas uzstādīšanas Pasūtītājs sastāda un Puses paraksta attiecīgu nodošanas-pieņemšanas aktu 2 (divos) eksemplāros atbilstoši Līguma 2.pielikuma formai.
	4. Ja Pasūtītājs atsakās pieņemt Iekārtu, tā pienākums ir rakstiski informēt Piegādātāju par atteikuma iemesliem 10 (desmit) darba dienu laikā no Iekārtas uzstādīšanas dienas.
	5. Ne vēlāk kā 10 (desmit) dienu laikā pēc attiecīga nodošanas-pieņemšanas akta parakstīšanas Piegādātājs iesniedz Pasūtītājam rēķinu 2 (divos) oriģināleksemplāros. Pasūtītājs nepieņem apmaksai nepareizi noformētus rēķinus un rēķinus, kas neatbilst Līguma 1.pielikumā norādītajai Iekārtas cenai.
	6. Piegādātājs rēķinus noformē atbilstoši LR normatīvo aktu prasībām un tajos jānorāda:
		1. piegādātāja rekvizīti;
		2. pasūtītāja rekvizīti;
		3. **piegādes līguma numurs;**
		4. atsauce uz Eiropas Reģionālās attīstības fonda projektu Nr. **4.1.1.1/4/25/I/001;**
		5. **Iekārtas piegādes un uzstādīšanas adrese;**
		6. rēķina izrakstīšanas/Iekārtas piegādes datums;
		7. piegādātās Iekārtas nosaukums, vienas vienības cena, daudzums, summa bez PVN, PVN likme, PVN summa, summa ar PVN, summa ar PVN vārdiem.
	7. Pasūtītājs var piekrist Līguma izpildes termiņa pagarināšanai šādos gadījumos:
		1. ja izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs, no Piegādātāja gribas neatkarīgs iemesls, kuru Piegādātājs iepriekš nevarēja paredzēt un novērst;
		2. ja izpildes termiņa pagarināšanas nepieciešamība ir radusies Pasūtītāja vainas dēļ, kā arī ja Līguma izpildes kavējums ir radies saistībā ar cita Līguma (kuru Pasūtītājs noslēdzis ar citu piegādātāju) izpildes kavējumu vai pārkāpumu;
		3. ir pārtraukta vai kavēta Pasūtītāja īstenota ārvalstu finanšu instrumenta finansēta projekta ieviešana, kura ietvaros noslēgts Līgums;
		4. ir pārtraukta vai kavēta citas iestādes īstenota ārvalstu finanšu instrumenta finansēta projekta ieviešana, un tas ir saistīts ar Līguma izpildi.
4. **Iekārtas kvalitātes prasības**
	1. Piegādātā Iekārta ir jauna, augstas kvalitātes un tā uzglabāta atbilstoši ražotāja noteiktajām prasībām un instrukcijām par Iekārtas uzglabāšanu.
	2. Piegādātājs garantē, ka piegādātā Iekārta ir augstas kvalitātes, nelietota un atbilst Latvijas Republikas normatīvo aktu prasībām.
	3. Iekārtai jābūt marķētai ar ražotāja firmas zīmi un ar pievienotu informāciju par ekspluatācijas tehniskajiem rādītājiem latviešu valodā.
	4. Piegādātājs garantē, ka Iekārta atbilst Līguma noteikumiem un ir derīga ekspluatācijai, kā arī to, ka Iekārtas izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.
	5. pieņemot Iekārtu no Piegādātāja:

4.5.1. Pārbaudīs dokumentācijas pilnīgumu un derīgumu;

* + 1. Neatbilstību gadījuma Pasūtītājs neparakstīs pieņemšanas – nodošanas aktu. Ja Pasūtītājs pieņemot Iekārtu konstatē Iekārtas neatbilstību Līguma noteikumiem, Pasūtītājs to fiksē protokolā vai pieaicināta eksperta atzinumā un ir tiesīgs pieprasīt, lai Piegādātājs novērš konstatētas neatbilstības par saviem līdzekļiem iespējami īsākā termiņā, bet ne vēlāk kā 30 (trīsdesmit) kalendāro dienu laikā.
1. **Tehniskais atbalsts, garantijas periods, pakalpojumu sniegšanas kartība**

5.1. Piegādātājs garantē piegādātās Iekārtas kvalitāti un atbilstību Līguma noteikumiem, tai skaitā tehniskajam aprakstam, un Latvijas Republikas saistošo normatīvo aktu prasībām 36mēnešu periodā pēc pieņemšanas – nodošanas akta parakstīšanas.

5.2. Garantijas perioda ietvaros Piegādātājs bez maksas diagnosticē un novērš jebkuru Defektu, kā arī veic Iekārtas profilaktiskas apkopes un plānveida Iekārtas rezerves daļu nomaiņu saskaņā ar Pušu apstiprinātu grafiku. Defekts Līguma izpratnē ir jebkāda Iekārtas kļūda, nepilnība, bojājums, trūkums vai cita veida Iekārtas neatbilstība Līguma prasībām.

* 1. Piegādātājs bez papildu samaksas veic arī Iekārtas ražotāja noteiktās funkcionālās un elektrodrošības pārbaudes tās Garantijas perioda laikā, nododot attiecīgus pārskatus Pasūtītājam. Pārbaudēm jāatbilst Ministru kabineta 2023. gada 15.augusta noteikumu Nr. 461 “Medicīnisko ierīču noteikumi” noteiktajām prasībām.
	2. Piegādātājs nodrošina piegādāto Iekārtas bojāto komplektējošo detaļu nomaiņu garantijas perioda laikā. Piegādātājam jānodrošina Piegādātās Iekārtas garantijas periods ir 36 (trīsdesmit seši) mēneši pēc pieņemšanas nodošanas akta parakstīšanas.
	3. Pasūtītājs informē Piegādātāju par Iekārtas jebkuru Defektu, nosūtot informāciju uz Piegādātāja e-pastu:\_\_\_\_\_\_\_\_\_\_\_\_\_\_\_\_\_\_\_\_ darba dienās no plkst. 9:00 – 17:00. Ja Pasūtītājs par Defektu informē ārpus šī laika, tad par pieteikuma izdarīšanas brīdi tiek uzskatīts nākamās darba dienas plkst.10:00.
	4. Piegādātājs reaģē uz Pasūtītāja pieteikto Defektu (problēmu) 24 (divdesmit četru) stundu laikā no pieteikuma saņemšanas brīža, saskaņojot ar Pasūtītāju Defekta (problēmas) novēršanai paredzamos darbus un termiņus.
	5. Iekārtas remonts jāveic ne vēlāk kā 10 (desmit) darba dienu laikā no pieteikuma izdarīšanas brīža, vai arī ilgākā laikā, ja tas ir no Piegādātāja neatkarīgu apstākļu dēl, par ko Piegādātājs informē Pasūtītāju. Ja Iekārtas dīkstāve ilgāka par 15 darba dienām, piegādātājs apsver iespēju un vienojas ar Pasūtītāju par iekārtas aizvietošanu uz remonta laiku. Par šo dīkstāves laiku tiek pagarināts garantijas laiks.
	6. Garantijas apkalpošana jāveic Piegādātājam vai ražotāja autorizētam pārstāvim, Iekārtas uzstādīšanas vietā.
	7. Piegādātāja sniegtās garantijas neattiecas uz Defektiem, kas radušies, izmantojot Iekārtas pretēji tās nolūkiem, kā arī uz bojājumiem, kas radušies neievērojot Iekārtas ekspluatācijas noteikumu (ražotāja instrukcijas) prasības.
	8. Garantijas apkalpošanas laikā Piegādātājs nodrošina Defektu novēršanu bez atsevišķas samaksas.
	9. Jebkurš izsaukums, Iekārtas remontdarbu veikšana, profilaktiskā apkope vai Defektu novēršana tiek noformēta ar pušu apstiprinātu Servisa aktu. Ja veikta profilaktiskā apkope vai Iekārtas parametru pārbaude, tad Servisa aktam pievieno tehniskās apkopes un Iekārtas parametru pārbaudes protokolu. Servisa aktā jānorāda vismaz šāda informācija: Iekārtas nosaukums, modelis, inventāra Nr., sērijas Nr., Pasūtītāja struktūrvienība, kas izmanto Iekārtu, konstatētais Defekts, izsaukuma iemesls, gadījumā ja Iekārtai jāmaina rezerves daļas, tad precīzi jāuzskaita kādas un jānorāda to cena.
	10. Ja Piegādātāja iesniegtajā rēķinā nav norādīti Līguma 3.6. punktā minēti rekvizīti Pasūtītājs neveic rēķina apmaksu, bet 2 (divu) darba dienu laikā informē Piegādātāju par Līguma noteikumiem neatbilstoša rēķina iesniegšanu. Piegādātājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
	11. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Iekārtas piegādi, kuru Piegādātājs nav veicis un/ vai par Līguma prasībām neatbilstošas kvalitātes vai bojātas Iekārtas piegādi un/vai uzstādīšanu vai Iekārtas nepareizu uzstādīšanu.
1. **Pušu atbildība**
	1. Ja Piegādātājs nokavējis Iekārtas piegādi, Pasūtītājam ir tiesības pieprasīt un Piegādātājam pienākums samaksāt līgumsodu 0,1% apmērā no attiecīgās laikā nepiegādātās Iekārtas vērtības par katru nokavēto dienu, bet ne vairāk kā 10% no Līguma summas.
	2. Par piegādātās Iekārtas nesavlaicīgu apmaksu Piegādātājam ir tiesības pieprasīt un Pasūtītājam ir pienākums samaksāt līgumsodu 0,1% apmērā no kavētā maksājuma summas par katru nokavēto maksājuma dienu, bet ne vairāk kā 10% no attiecīgas Iekārtas cenas.
	3. Ja Piegādātājs Līgumā noteiktajā garantijas periodā neveic savlaicīgu Iekārtas remontu, Pasūtītājam ir tiesības pieprasīt un Piegādātājam pienākums samaksāt līgumsodu 0,1% apmērā no Iekārtas cenas par katru nokavēto dienu, bet ne vairāk kā 10% no attiecīgās Iekārtas vērtības.
	4. Ja Līgums tiek izbeigts Līguma 7.1.punkta kārtībā, Pasūtītājam ir tiesības pieprasīt un Piegādātājam ir pienākums samaksāt Pasūtītājam līgumsodu vismaz 10% (desmit procentu) apmērā no Līguma summas vai radušos zaudējumu segšanu atbilstoši Līguma 7.7.1.punktam.
	5. Līgumsoda samaksa neatbrīvo Puses no Līguma saistību izpildes un Puses var prasīt kā līgumsoda samaksu, tā arī Līguma noteikumu izpildīšanu.
	6. Lai pieprasītu līgumsodu, Puse nosūta otrai Pusei parakstītu pretenziju par līgumsoda piemērošanu kopā ar atbilstošu rēķinu.
	7. Otra Puse 3 (trīs) darba dienu laikā pēc pretenzijas par līgumsoda piemērošanu un atbilstoša rēķina saņemšanas:
		1. piekrīt līgumsodam, 10 (desmit) darba dienu laikā veicot līgumsoda samaksu;
		2. nepiekrīt līgumsodam, 10 (desmit) darba dienu laikā nosūtot motivētu atteikumu otrai Pusei. Šajā gadījumā 3 darba dienu laikā pēc atteikuma saņemšanas līgumsoda pieprasītājs atkārtoti pieprasa līgumsodu no otras Puses vai nosūta otrai Pusei paziņojumu par pretenzijas atsaukšanu.
	8. Līgumsoda samaksas kārtība:
		1. līgumsods tiek apmaksāts 10 (desmit) darba dienu laikā pēc attiecīgās Puses rakstiskas piekrišanas līgumsoda apmēram vai līgumsoda atkārtotas pieprasīšanas brīža;
		2. ja samaksa nav notikusi Līguma 6.8.1.punktā minētajā termiņā, Piegādātājam piemēroto līgumsodu Pasūtītājs ir tiesīgs ieturēt no Piegādātāja rēķina, bet ja rēķina summa nav pietiekama, piedzīt normatīvajos aktos noteiktajā kārtībā;
		3. Pasūtītājam piemēroto līgumsodu Pasūtītājs pārskaita uz Piegādātāja kontu.
2. **Kārtība, kādā pieļaujama atkāpšanās no Līguma**
	1. Pasūtītājs, nosūtot Piegādātājam rakstisku paziņojumu 30 (trīsdesmit) kalendārās dienas iepriekš, ir tiesīgs vienpusēji izbeigt Līgumu, ja:
		1. Piegādātājs ir nokavējis izpildījuma termiņu (Iekārtas piegādes un uzstādīšanas termiņu);
		2. pret Piegādātāju ir ierosināta likvidācijas, bankrota, maksātnespējas vai tiesiskās aizsardzības procedūra, tiek izbeigta, pārtraukta vai apturēta Piegādātāja saimnieciskā darbība;
		3. Līgumu nav iespējams izpildīt, jo Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
		4. Piegādātājs piegādājis Līgumam neatbilstošu Iekārtu un šo pārkāpumu nav novērsis Pasūtītāja norādītajā termiņā;
		5. Piegādātājs Iepirkuma procedūrā, Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		6. Piegādātājs Līguma noslēgšanas vai Līguma izpildes laikā veicis prettiesisku darbību;
		7. Piegādātājs pārkāpj vai nepilda būtisku Līgumā paredzētu pienākumu;
		8. Piegādātājs nodarījis Pasūtītājam zaudējumus;
		9. ārvalstu finanšu instrumenta vadībā iesaistīta iestāde saistībā ar Piegādātāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju vairāk nekā 25 % apmērā no Līguma cenas;
		10. Piegādātājs ir patvaļīgi pārtraucis Līguma izpildi, tai skaitā ja Piegādātājs nav sasniedzams juridiskajā adresē vai deklarētajā dzīvesvietas adresē.
	2. Piegādātājs, nosūtot Pasūtītājam rakstisku paziņojumu 30 (trīsdesmit) kalendārās dienas iepriekš, ir tiesīgs vienpusēji izbeigt šo Līgumu gadījumā, ja Pasūtītājs kavē Līgumā paredzēto rēķinu apmaksas termiņu ilgāk par 30 (trīsdesmit) darba dienām un nav novērsis šo pārkāpumu pēc Piegādātāja rakstiska brīdinājuma saņemšanas, kā arī nav informējis par citu rēķina apmaksas termiņu, kas radies objektīvu apstākļu rezultātā un nevar būt ilgāks par 20 (divdesmit) darbadienām.
	3. Līgums tiek izbeigts arī šādos gadījumos:
		1. turpmāku Līguma izpildi padara neiespējamu vai apgrūtina nepārvarama vara;
		2. ārvalstu finanšu instrumenta vadībā iesaistīta iestāde konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota projekta izmaksu korekcija vismaz 50% apmērā;
	4. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma izbeigšanai no Piegādātāja puses vai prasībai pārskatīt Līguma summu (Iekārtas cenu).
	5. Lai Puse vienpusēji izbeigtu Līgumu (Līguma 6.1., 6.2., 6.3.apakšpunkta kārtībā), tā nosūta otrai Pusei rakstisku pretenziju (brīdinājumu), kurā norāda Līguma izbeigšanas iemeslu. Ja otra Puse 30 (trīsdesmit) dienu laikā no pretenzijas saņemšanas brīža nesniedz atbildi un nenovērš pretenzijā norādīto Līguma izbeigšanas iemeslu, Līgums tiek automātiski izbeigts 31 (trīsdesmit pirmajā) dienā pēc pretenzijas saņemšanas dienas.
	6. Katra no Pusēm ir tiesīga ar vienpusēju rakstisku paziņojumu apturēt Līguma darbību (Puses neveic Līgumā noteiktās saistības), kamēr tiek izšķirts strīds par Līguma izbeigšanu. Minētais paziņojums var tikt ietverts pretenzijā (brīdinājumā) par Līguma izbeigšanu.
	7. Līguma izbeigšanas sekas ir šādas:
		1. Puse, kas vainojama Līguma izbeigšanā, atlīdzina otrai Pusei radušos zaudējumus;
		2. Pasūtītāja īpašumā pieliek saņemtā Iekārta, par kuru Puses parakstījušas nodošanas-pieņemšanas aktu;
		3. Pasūtītājs ir tiesīgs nodot Līguma turpmāku izpildi citai personai;
		4. Pasūtītājs samaksā par Līguma noteiktajā kārtībā pieņemto Preci;
		5. Piegādātājs nodrošina garantijas saistību izpildi faktiski Pasūtītājam piegādātajai Iekārtai, kas pieņemta Līguma kārtībā, bet ja Piegādātājs nevar nodrošināt garantijas saistību izpildi, Pasūtītājs patur (iegūst) Līgumā noteikto Garantijas saistību nodrošinājumus pilnā apmērā.
	8. Pusēm ir tiesības jebkurā brīdī izbeigt Līgumu, par to rakstiski vienojoties.
3. **Pušu pienākumi un tiesības**
	1. Pasūtītāja pienākumi ir:
		1. ievērot Līguma nosacījumus;
		2. saskaņā ar Līgumā noteikto kārtību izvērtēt Piegādātāja piegādātas Iekārtas atbilstību Līgumā un tehniskajā specifikācijā noteiktajām prasībām un sniegt informāciju par konstatētajām nepilnībām;
		3. saskaņā ar Līgumā noteikto kārtību pieņemt Piegādātāja piegādāto Iekārtu, kas atbilst Līguma prasībām, un veikt samaksu par to;
		4. ja Piegādātājs nepilda Līgumā paredzētos pienākumus, Pasūtītājs pēc to konstatēšanas ne vēlāk kā 5 (piecu) darba dienu laikā rakstiski par to informē Piegādātāju;
		5. rakstiski informēt Piegādātāju par jebkādām grūtībām Līguma izpildes procesā.
	2. Pasūtītājam ir tiesības par saviem līdzekļiem veikt kontroli par šī Līguma izpildi, tai skaitā patstāvīgi vai ar pilnvarotas trešās puses starpniecību veikt Iekārtas atbilstības Līguma, Iepirkuma un normatīvo aktu prasībām pārbaudi, pieaicinot speciālistus un ekspertus.
	3. Piegādātāja pienākumi ir:
		1. ievērot Līguma nosacījumus;
		2. veikt Iekārtas piegādi Līgumā paredzētajā termiņā, apjomā un kvalitātē;
		3. pēc Pasūtītāja pieprasījuma ne vēlāk kā 10 (desmit) darba dienu laikā sniegt pārskatus un ziņojumus par Līguma izpildes gaitu;
		4. ja Pasūtītājs nepilda Līgumā paredzētos pienākumus, Piegādātājs pēc to konstatēšanas ne vēlāk kā 5 (piecu) darba dienu laikā rakstiski par to informē Pasūtītāju;
		5. laikus informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā, kā arī par apstākļiem un notikumiem, kuru dēļ var tikt ietekmēta Līguma precīza un pilnīga izpilde vai tā izpilde noteiktajā laikā.
	4. Puses apliecina, ka tiem ir visas nepieciešamās pilnvaras un tiesības, lai slēgtu šo Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
4. **Personas datu apstrāde**
	1. Piegādātājs apstrādā šādus Pasūtītāja kā pārziņa rīcībā esošos fizisko personu datus: vārds, uzvārds, personas kods, veiktā izmeklējuma rezultāti, kuri ir pieejami Iekārtā esošajā iekšējā datu uzglabāšanas atmiņā.
	2. Piegādātājs Līguma ietvaros uzskatāms par Pasūtītāja datu apstrādes operatoru.
	3. Piegādātājs, veicot personas datu apstrādi (Garantijas, pēc-garantijas perioda pakalpojumus), nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi.
	4. Ja Piegādātājs Līguma izpildes ietvaros fizisko personu datu apstrādei izmanto (nomā, patapina u.tml.) citas personas īpašumā esošus tehniskus resursus (darbstacijas, serverus utt.), tas pilnībā uzņemas atbildību par šo tehnisko resursu atbilstību visām normatīvajos aktos noteiktajām prasībām attiecība uz fizisko personu datu apstrādes drošumu.
	5. Piegādātājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Piegādātāja darbiniekiem. Piegādātājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Piegādātāja darbinieku darba līgumos).
	6. Piegādātājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda Piegādātāja no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas.
	7. Pēc Pasūtītāja pieprasījuma Piegādātājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Piegādātājs.
	8. Piegādātājs sniedz Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses.
	9. Fizisko personu datu obligāto tehnisko aizsardzību Piegādātājs īsteno ar fiziskiem un loģiskiem aizsardzības līdzekļiem, nodrošinot:
		1. aizsardzību pret fiziskās iedarbības radītu fizisko personu datu apdraudējumu;
		2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
		3. tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
	10. Piegādātājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas.
	11. Pasūtītājam ir tiesības bez iepriekšēja brīdinājuma uzdod Piegādātājam apturēt fizisko personu datu apstrādi, ja tam rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Piegādātāja puses ir izpildāms nekavējoties;
	12. Pēc Līguma termiņa izbeigšanās, Piegādātājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem;
	13. Piegādātājs dzēš no Pasūtītāja saņemtos personas datus pirms Līguma termiņa beigām, ja tie vairs nav nepieciešami Līguma izpildei.
	14. Piegādātājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Piegādātāja rīcības rezultātā.
5. **Nepārvarama vara**
	1. Puses tiek atbrīvotas no atbildības par šī Līguma pilnīgu vai daļēju neizpildi, ja tā radusies ārkārtēja, nepārvarama rakstura notikuma dēļ, no kura nav iespējams izvairīties un kura sekas nav iespējams pārvarēt, kuru Līguma slēgšanas brīdī nebija iespējams paredzēt, kas nav radies līdzēja vai tās kontrolē esošas personas rīcības dēļ, kas padara saistību izpildi ne tikai apgrūtinošu, bet neiespējamu. Pie šādiem notikumiem pieder – dabas katastrofas (ugunsnelaime, plūdi Pircēja vai Piegādātājs objektos utt., kas ir saitīti ar šī Līguma izpildes nodrošināšanu), valsts pārvaldes, pašvaldību institūciju pieņemtie ārējie normatīvie akti, tiesu spriedumu, lēmumi, kuri ierobežo vai izslēdz Līguma izpildes iespējas.
	2. Puse, kura atsaucas uz 8.1.punktā minētajiem apstākļiem, par to iestāšanos otrai Pusei paziņo ne vēlāk kā 3 (trīs) darba dienu laikā, pievienojot kompetentas valsts institūcijas izziņu, kas apstiprina šo faktu.
	3. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja Puses nespēja izriet no nepārvaramas varas notikuma un Puse, kuru ietekmējis šāds notikums (a) ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotus alternatīvos soļus, lai izpildītu šī Līguma noteikumus, un (b) ir informējusi otru Pusi par šāda notikuma iestāšanos.
	4. Puses par nepārvaramas varas notikumu nevar minēt Iekārtu vai materiālu defektu vai to piegādes kavējumus (ja vien minētās problēmas neizriet tieši no nepārvaramas varas), darba strīdu vai streiku.
	5. Jebkurš periods, kurā Pusēm saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
	6. Ja nepārvaramas varas apstākļi turpinās ilgāk par 1 (vienu) mēnesi, Pusēm jāvienojas par saistību izpildes atlikšanu, izbeigšanu vai turpināšanas procedūru.
6. **Pārējie nosacījumi**

11.1. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, tiek sastādīti tikai rakstiski un pēc tam, kad tos paraksta Puses, tiek pievienoti Līgumam un kļūst par tā neatņemamu sastāvdaļu.

11.2. Jautājumos, kuri nav atrunāti šajā Līgumā, Puses vadās no Vienošanās nosacījumiem, kā arī saskaņā ar Latvijas Republikas normatīvajiem aktiem.

11.3. Pušu domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta tikai rakstiski. Gadījumā, ja Puses nevienojas, tad strīdu nodod izskatīšanai Latvijas Republikas tiesā Latvijas Republikas normatīvajos aktos paredzētajā kārtībā.

11.4. Ja Līguma darbības laikā notiek Puses reorganizācija, likvidācija utt., tā tiesības un  pienākumus realizē tiesību un saistību pārņēmējs.

11.5. Piegādātājs nedrīkst nodot Līguma saistību izpildi trešajai personai.

11.6. Pilnvarotās personas šī Līguma saistību izpildīšanā:

**No Piegādātāja puses:**

            Vārds, uzvārds:      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

            Kontaktinformācija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**No Pasūtītāja puses:**

            Vārds, uzvārds: Inese Zeitmane

            Kontaktinformācija: 29464915, inesezeitmane@gmail.com

11.7. Puses juridiskās adreses vai bankas rekvizītu maiņas gadījumā, Puses pienākums ir 7 (septiņu) dienu laikā paziņot par to otrai Pusei.

11.8. Līgums sastādīts 3(trijos) eksemplāros, no kuriem divi atrodas pie Pasūtītāja un viens pie Piegādātāja, visiem eksemplāriem ir vienāds juridiskais spēks.

11.9. Līgumam pievienoti šādi pielikumi:

1.pielikums: Finanšu piedāvājums

2.pielikums Nodošanas-pieņemšanas akts (paraugs);

11.10. Puses juridiskās adreses un bankas rekvizīti:

|  |  |
| --- | --- |
| PIEGĀDĀTĀJS | PASŪTĪTĀJS  |
| Nosaukums: \_\_\_\_\_\_\_\_\_\_\_\_ Adrese: \_\_\_\_\_\_\_\_\_\_\_\_\_\_\_\_\_\_\_\_Reģistrācijas Nr.: \_\_\_\_\_\_\_\_\_\_\_\_\_Bankas nosaukums \_\_\_\_\_\_\_\_\_\_\_\_ Bankas kods: \_\_\_\_\_\_\_\_\_\_\_  Norēķinu konts: \_\_\_\_\_\_\_\_\_\_\_\_\_\_ | Nosaukums: “VALMIERAS VESELĪBAS CENTRS” SIAAdrese: Diakonāta iela 6, Valmiera, Valmieras nov., LV-4201 Reģistrācijas Nr.: 44103011615Bankas nosaukums:VALSTS KASE Valsts kaseKonts: LV52TREL990546500200B |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Inese Zeitmane |

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

*1.pielikums*

*Līgumam Nr. \_\_\_\_\_\_\_\_\_\_\_\_*

**Finanšu piedāvājums**

ULTRASONOGRĀFIJAS IEKĀRTAS IEGĀDE Eiropas Reģionālās attīstības fonda projekta Nr. 4.1.1.1/4/25/I/001 *Medicīnas tehnoloģiju iegāde sekundāro ambulatoro pakalpojumu infrastruktūras stiprināšanai SIA “Valmieras veselības centrs” "* ietvaros:

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Piedāvātās Iekārtas nosaukums | Detalizēts iekārtas apraksts | Vienība | Skaits | Cena par vienu vienību eiro bez PVN | Cena kopā eiro bez PVN |
|  |  |  |  |  |  |  |
|  |  |  |  |  |  |  |
|  | **Kopējā piedāvājuma cena bez PVN, *eiro*:** |  |
|  | **PVN (21%), *eiro:*** |  |
|  | **Kopējā piedāvājuma cena ar PVN*, eiro*:** |  |

Piegādātāja vārdā: Pasūtītāja vārdā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

*2. pielikums*

*Līgumam Nr. \_\_\_\_\_\_\_\_\_\_\_\_*

**PIEŅEMŠANAS – NODOŠANAS AKTS**

Valmierā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 datums

***Par pieņemšanu – nodošanu ekspluatācijā***

“VALMIERAS VESELĪBAS CENTRS” SIA, reģistrācijas Nr. 44103011615, turpmāk saukts Pasūtītājs, tās valdes priekšsēdētājas Ineses Zeitmanes personā, no vienas puses un

\_\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_\_\_\_\_\_\_, turpmāk saukts Piegādātājs, tās \_\_\_\_\_\_\_\_\_\_\_\_\_\_ *(amats)* \_\_\_\_\_\_\_\_\_\_\_\_\_\_\_\_\_\_\_\_\_\_ *(vārds, uzvārds)* personā, no otras puses, ar šo pieņemšanas – nodošanas aktu apliecina sekojošo:

1. Pasūtītājs ir pieņēmis un Piegādātājs ir nodevis un uzstādījis šādu ierīci :

|  |  |
| --- | --- |
| Nosaukums |  |
| Modelis |  | Ražotājs |  |
| Ražošanas valsts |  | Ražošanas gads |  |
| Sērijas Nr**.** |  | Garantijas laiks |  |
| Ekspluatācijas laiks |  | Klase (I, IIa, IIb, III)\* |  |

*\*Saskaņā ar regulas 2017/745 medicīnisko ierīču klasifikāciju. Aizpildīt aili, ja attiecas.*

1. Pasūtītājs apliecina, ka Piegādātājs ir piegādājis augstāk minēto ierīci atbilstoši līgumam nr. \_\_\_\_\_\_\_\_\_\_ un pavadzīmei nr. \_\_\_\_\_\_\_\_\_\_ no 20\_\_\_\_. gada \_\_\_. \_\_\_\_\_\_\_\_\_\_ par kopējo summu \_\_\_\_\_\_\_\_ EUR, ieskaitot PVN \_\_\_% \_\_\_\_\_\_\_\_\_ EUR.
2. Ierīce ir uzstādīta. Uzstādīšanu veica \_\_\_\_\_\_\_\_\_\_\_\_\_\_\_\_ *(amats)* \_\_\_\_\_\_\_\_\_\_\_\_\_\_ *(vārds, uzvārds)*,kas atbilstoši saņēmis ražotāja vai ražotāja pilnvarotas pārstāvniecības sertifikātu par zināšanu atbilstību veicamajam darbam.

|  |  |  |
| --- | --- | --- |
| Pārbaudes veids | Pārbaudi veica | Pārbaudes dokumenta Nr. |
| Ierīces ražotāja noteiktie darbi pie uzstādīšanas:🞏 attiecas🞏 neattiecas |  |  |

1. Ierīces komplektācijā ietilpst dokumentācija, kas ietver informāciju par ierīci no ražotāja, t.sk. ražotāja instrukciju par noteiktajām apkopēm un pārbaudēm un lietošanas instrukciju latviešu valodā.
2. Darbinieku apmācība praktiskās darbībās ar ierīci:

 🞏 veikta 20\_\_\_\_. gada \_\_\_. \_\_\_\_\_\_\_\_\_\_; 🞏 tiks veikta pēc Pasūtītāja pieprasījuma.

1. Ierīces piegāde un uzstādīšana:

🞏 tika veikta saskaņā ar līgumā noteiktajiem termiņiem; 🞏 tika kavēta par \_\_\_ dienām.

*Ja attiecas,* kavējuma līgumsods nav piemērojams šādu apstākļu dēļ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Soda nauda saskaņā ar līgumu: 🞏 tiek piemērota; 🞏 netiek piemērota.

**Nodeva**:

|  |  |  |  |  |  |  |
| --- | --- | --- | --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |  |  |  |  |
| Uzņēmums, amats | vārds, uzvārds |  |  | paraksts |  | datums |

**Pieņēma**:

|  |  |  |  |  |  |
| --- | --- | --- | --- | --- | --- |
| SIA “Valmieras veselības centrs” |  |  |  |  |  |
|  | vārds, uzvārds |  | paraksts |  | datums |

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU